DOI: 10.14457/tu.the.2022.1107
title: การมีส่วนร่วมต่อการแก้ไขปัญหายาเสพติดของประชาชนในเขตเทศบาลตำบลตะค่า จังหวัดสุพรรณบุรี

description: การมีส่วนร่วมต่อการแก้ไขปัญหายาเสพติดของประชาชน ในเขตเทศบาลตำบลตะคำ จังหวัดสุพรรณบุรี สรุปผลตามวัตถุประสงค์ดังนี้ 1. สภาพปัญหายาเสพติดในเขตเทศบาลตำบลตะค่า อำเภอบางปลาม้า จังหวัดสุพรรณบุรี จากเสียงสะท้อนต่างก็สะท้อนไปในทิศทางเดียวกันว่า เยาวชนในชุมชนเริ่มจะมีปัญหาเรื่องของยาเสพติดเข้ามาแพร่ระบาด ซึ่งเสียงส่วนหนึ่งมองว่าเป็นการชักจูงจากคนนอก คือ ผู้ที่มาแต่งงานเป็นสมาชิกใหม่ของชุมชนซึ่งไม่ใช่คนท้องถิ่น นอกจากนี้ยังมีเสียงสะท้อนว่าปัญหาจากการเลี้ยงดูเยาวชนส่วนหนึ่งอาศัยอยู่กับปู่ ยา ตายาย เพราะบิดา มารดา ไปทำงานนอกหมู่บ้าน ทำให้ขาดความใกล้ชิดเอาใจใส่ และผู้ใหญ่ที่เลี้ยงดูไม่สามารถสื่อสารเข้าใจกลุ่มวัยรุ่น จึงอาจเป็นสาเหตุหนึ่งที่เยาวชนเริ่มติดเพื่อนและมีพฤติกรรมเสี่ยงที่จะใช้ยาเสพติด ประกอบกับการถูกชักชวนโดยวัยรุ่นจากหมู่บ้านอื่น นอกจากนี้ สภาพปัญหาของการติดยาเสพติดในชุมชน ตั้งแต่อดีตที่ผ่านมา พบว่ามีกลุ่มผู้ติดยาเสพติดจำนวน 3 กลุ่มได้แก่ 1) กลุ่มวัยรุ่น มีอายุช่วงประมาณ 15-20 ปี วัยรุ่นกลุ่มนี้เป็นกลุ่มที่ไม่ได้เรียนหนังสือ เมื่อไม่ได้เรียนหนังสือได้ฝังตัวอยู่บริเวณชุมชน ไม่ได้ทำงานเป็นหลักแหล่ง แต่จะขี่รถจักรยานยนต์ซิ่งไปมา คบหากับเพื่อนนอกชุมชน และนำยาเสพติดเข้ามาเสพในชุมชนโดยเฉพาะยาบ้า 2) กลุ่มวัยทำงาน เป็นกลุ่มวัยแรงงานอยู่ตามบริษัท ห้างร้าน และใช้แรงงาน กลุ่มนี้จะไปคบกับกลุ่มคนข้างนอก นำยามาเสพและค้ายาเสพติดในชุมชนด้วย และ 3) กลุ่มผู้สูงอายุ มีอายุในช่วงประมาณ 60-70 ปี กลุ่มนี้มักจะดื่มสุรามากกว่าเสพยา ทั้งนี้กลุ่มที่เสพยาเสพติดโดยเฉพาะยาบ้าจะอยู่ในกลุ่มวัยรุ่น และกลุ่มวัยทำงาน แต่ว่ากลุ่มผู้สูงอายุส่วนใหญ่จะดื่มสุรามากกว่า 2. แนวทางการแก้ปัญหายาเสพติดในเทศบาลตำบลตะค่า อำเภอบางปลาม้า จังหวัดสุพรรณบุรี ขั้นตอนที่ 1: พบผู้นำชุมชนตามกลุ่มเป้าหมาย ขั้นตอนที่ 2: รณรงค์ประชาสัมพันธ์ขั้นตอนที่ 3: คัดแยกผู้มีพฤติกรรมเกี่ยวข้องกับยาเสพติด มีวิธีการ-ตรวจสารเสพติดทุกอาทิตย์ พร้อมให้ความรู้ด้านกฎหมาย พิษภัยของยาเสพติด -ให้ดื่มน้ำสมุนไพรในตอนเช้างดดื่มเครื่องดื่ม ขั้นตอนที่ 4: อบรมให้ความรู้ โดยใช้วิธีการ-คนที่ผ่านขั้นตอนที่ 3 ทุกคนจะต้องเข้าร่วมกิจกรรมของเทศบาลตำบลตะค่า โดยมีเจ้าหน้าที่ ผู้นำชุมชน กลุ่มจิตอาสา และเพื่อนในกลุ่มช่วยกันตรวจดูแลและบันทึกการมาทำกิจกรรม ขั้นตอนที่ 5: ใช้มาตรการทางสังคม วิธีการ-ใช้การให้ทำกิจกรรมเช่น บำเพ็ญประโยชน์หรือขยายวันพัฒนาศักยภาพไปอีก 1 เดือน ขั้นตอนที่ 6: รักษาสถานะชุมชนเข้มแข็ง วิธีการ-ส่วนที่ขาดหายไปในชีวิตเป็นจุดอ่อนและปมด้อยของสมาชิกฯ คือ ปัญหาครอบครัวประกอบกับสภาพ แวดล้อมที่อยู่ก้าวร้าว ขาดแบบอย่างที่ดี เทศบาลตำบลตะค่า อำเภอบางปลาม้า จังหวัดสุพรรณบุรี 3. การมีส่วนร่วมการแก้ไขปัญหายาเสพติดในเทศบาลตำบลตะค่า อำเภอบางปลาม้า จังหวัดสุพรรณบุรี เทศบาลตำบลตะค่า อำเภอบางปลาม้า จังหวัดสุพรรณบุรีการดำเนินงานป้องกันและแก้ไขปัญหายาเสพติดโดยดำเนินงานตามนโยบายของรัฐบาลที่ได้กำหนดให้แต่ละจังหวัด ได้ดำเนินงานโครงการที่เกี่ยวกับการป้องกันและแก้ไขปัญหายาเสพติดในชุมชน เช่น ในปีงบประมาณ 2565 ได้มีกิจกรรมที่เกี่ยวกับการป้องกันปัญหายาเสพติดคือ การฝึกอบรมและทบทวนชุดรักษาปลอดภัยหมู่บ้าน การเฝ้าตรวจ ป้องกัน และสกัดกั้นยาเสพติด การสร้างความสมานฉันท์ ส่วนในปีงบประมาณ 2566 ได้ดำเนินโครงการ โครงการเฝ้าระวังการแพร่ระบาดของยาเสพติดในพื้นที่ โครงการเสริมสร้างการมีส่วนร่วมและความเข้มแข็งของหมู่บ้านชุมชนในการรักษาความสงบ โครงการเสริมสร้างความสงบเรียบร้อยภายในหมู่บ้านสำหรับผู้ช่วยฝ่ายรักษาความสงบ (ผรส.) และผู้ช่วยผู้ใหญ่บ้านฝ่ายปกครอง